mischeiwiller/swiss-german-text huggingface dataset:
Litauen
Litaue isch a Land im öschtlicha Europa. Es isch a biz klenner wie Dütschland und hätt ca. 3,03 Mio Iwohner.
Litaue isch eine vo de drei baltische Schtaate.
Geographi
Litaue grenzt im Norde an Lettland (Grenzlänge 610 km), im Oschte an Wißrussland (724 km), im Südweschte an de russische Oblast Kaliningrad (303 km) mit irer Houptschtadt Kaliningrad (Königsberg), im Süde uf me kurze Stück an Pole (110 km) und im Weste an die Ostsee (99 km). Im Nordweste bildet d Oschdtsee a natirliche Grenz.
Schtaat
S politische Syschtem vu dr Republik isch unitar und iberwiigendt als parlamentarische Demokratii organisiirt.
Litaue isch a Midtgliid vu dr UNO, dr Europäische Union (sit em März 2004), dr Eurozone, em Europarat, dr NATO (sit em März 2004) und dr G40. Die litauisch Regiirung schtreabt momendtan an zeitweilige Sitz im UN-Sicherhoitsråt a.
Stätt
Houptschtadt und Regiirugsgssitz isch Vilnius.
Andre wichtiga Stätt sind:
Kaunas,
Klaipeda (Memelstadt),
Panevėžys,
Šiauliai,
Palanga,
Nidden.
Sprachä
Litouisch isch 2021 d'Muätersprach vo 85% vor Bevölkerig. 6% hei Russisch aus Muättersprach u 5% Polnisch.[URL] Insgesamt hei 68.2% vor Bevölkerig Russischkenntnis, 55.6% Änglischkenntniss u 10.5% Dütschkenntnis.[URL]
Litaue hot mehnerloi litauschschprochige Dialäkt; dorunter bischpilswiis Hochlitausch (aukštaičių) un Samogitsch (Niiderlitausch, Schemaitisch, Litauisch žemaičių).
Weblink
lithuania.lt zentrals Internetportal (englisch)
Länderinformatione zue Litaue (Uuswärtigs Amt, Berlin)
alles-ueber-litauen.de Informatione zue Litaue
de.mfa.lt Litauischi Botschaft z Berlin
Litauischs Kulturinstitut, Hüttenfeld
Fuessnoote
Kategorie:Land
Kategorie:Staat z Europa
Kategorie:Mitgliid i der UNO
Kategorie:Mitgliid i der Europäische Union
Inn
miniatur|320px|Flussverlauf vom Inn
De Inn (lat. Aenus; rätorom. ) isch e Nebefluss vo de Donau und het sini Quelle im Engadin i de Bündner Alpe. Er isch 517 Kilometer lang und flüüsst dör d Schwiiz, Östriich und Tüschtland, woner bi Passau i Donau ine flüüsst.
Flusslauf
De Inn het sini Quelle bim Lunghinsee (Bündnerland) südwestlig vom Piz Lunghin inere Höchi vo  nördlich vom Malojapass im Oberengadin und flüüsst as ersts in Silsersee, dänn in Silvaplanersee und nocher in St. Moritzersee. Er flüsst dänn witer i nordöstliche Richtig dör s Ober- und s Underengadin. Noch de schwizerisch-östriichische Grenze werd sis Taal Oberinntal gnännt bis abe uf Innsbruck, em Hoptort vom Tirol, und denn Underinntal. Vo Kufstein bis Erl im Tirol bildet de Inn d Grenze zwüschet Östriich und Tütschland. Nochene flüsst er e Stüggli dör Bayere um denn wider d Grenze zwüschet Östriich und Tütschland z bilde. I de Grenzstadt Passau mündet er noch 517 Kilometer denn i d Donau, wo bis dohi sälber öpe 547 Kilometer zrugglait het. As Alpefluss füert er vill Wasser und het bi sinere Mündig i d Donau mee Wasser im Jooresdurchschnitt as die.
Ortschafte
Die wichtigste Ort, wo de Inn verbii flüüst sind: Sils Maria, St. Moritz, Samaade, Schuls und Zernez im Engadin, Landegg, Imst, Innsbruck, Hall in Tirol, Rattebärg, Wörgl und Kufstein im Tirol, schliesslich no Roseheim, Wasserburg, Mühldorf, Altötting und Passau z Bayere.
Näbeflüss
De ersti grossi Näbefluss, wo vo rächts in Inn flüüsst, isch de Flaz bi Sameede, und de bringt im Johresdurchschnitt me Wasser als de Inn bis do ane füert. Bi Zernez mündet de Spöl vo rächts in Inn. Si bringt Wasser vo Livigno us Italie und vom Ofepass. De ersti grösser Näbefluss, wo vo linggs in Inn flüüsst, isch d Sanna bi Landegg Im Tirol. Si bringt s Wasser vo de Rosanna (us em Gebiet vo St. Anton am Arlberg) und de Trisanna (us em Paznauntal). Vor Haiming (Tirol) chunnt dänn us Süde d Ötztaler Ache in Inn. Witeri längeri rächti Siteflüss sind d Sill vom Brenner obeabe und de Ziller us em Zillertal. Bi Roseheim chunnt vo lings de Mangfall, wo de Tegernsee entwässeret, und bi Marktl, em Geburtsort vom Papst Benedikt XVI. chunnt vo rächts d Alz, wo us em Chiemsee chunnt, dezue. De längst und wasserriichsti Näbefluss vom Inn isch d Salzach, wo bi Haiming z Oberbayern imündet.
Literatur
Weblink
En in: Dicziunari Rumantsch Grischun online
Kategorie:Fluss (Schwiiz)
Kategorie:Fluss (Öschtriich)
Kategorie:Fluss (Bayern)
Kategorie:Engadin
Kategorie:Geografii vom Kanton Graubünde
Kategorie:Geografii vom Tirol
Kategorie:Fluss (Donauizugsgebiet)
Kategorie:Gränzfluss
20. Jahrhundert
S 20. Jaarhundert hät am 1. Jänner 1901 aagfange. Allerdings häd de damaligi Kaiser vo Tüütschland, de Wilhelm II. es mathematisch falsches Dekret usegee, won z Tüütschland de Aafang vom neue Jaarhundert uf de 1. Jänner 1900 verleit häd. S 20. Jaarhundert ghört zur Epoche vo de Neuziit und häd am 31. Dezämber 2000 uufghört.
Ereigniss / Entwicklige
Erschta Wältkriag (1914–1918)
Sozialistische und kommunistische Revolutiona z‘Europa, z Asie und z Amerika
Oktoberrevolution (1917)
Novemberrevolution (1918)
Chinesische Revolution (1949)
nochdäm Tibet vo da chinesischa Volksbefreiungsarmee bsetzt wora isch (1951)
Kubanische Revolution (1959]
Zwoata Wältkriag (1939–1945)
Holocaust und Shoa
Kubakrise (1962)
Vietnamkrieg (1964-1975)
Teilung vo Dütschland
Nochhostkonflikt
Palästinakrieg (1948)
Sächs-Daag-Chrieg (1967)
Jom-Kippur-Krieg (1973)
Intifada (ab 1987)
D‘Generalversammlung vo da Vereinta Nationa verkündet 1948 in Form vo nara UNO-Resolution die Menscherecht vo de Vereinte Natione
Unabgängigkeit vo vielna ehamaliga Kolonia.
Kulturrevolution in de Volksrepublik China (1966-1976)
68er-Bewegig
Reaktorkatastrophe vo Tschernobyl (26. April 1986)
Widervereinigung vo da zwoa dütscha Staata (1990)
Erfindinge und Entdeckige
Elektronik (erst mit Röhre, spöter mit Transistore)
Röhre
Transistor
Computerchip
Funktechnik
Radio
Fernseher
Mobilfunk
DNA-Struktur
Gentechnik
Quantetheori
Relativitätstheori
Flugzüg
Überschallflugzüg
Ruumfahrt
Ersti Mondlandig
Space Shuttle
Kernenergi
Kernreaktor
Atombombe
Internet
Kategorie:Jahrhundert
Evangelische Volkspartei
D Evangelischi Volkspartei (EVP) isch e chlini Partei i de Schwiiz.
Si isch im Jahr 1919 z Brugg im Kanton Aargau gründt worde. Vor allem in reformierte Gebiet isch si teilwiis stark in de Kantonsparlament verträte.
Uf nationaler Ebeni isch si au aktiv u het zur Ziit (2019) zwöi Sitz im Nationalrat, wo si in ere Fraktoonsgmeinschaft mit de CVP politisiert. D Presidenti isch sit 2021 d Nationalrötin Lilian Studer.
Grundsätz
D EVP wot uf de Grundlag vom Evangelium e Politik betriibe, wo de Mönsch und Umwält im Mittelpunkt stoht. D Partei vertritt d Überzügig, dass es zum chrischtliche Glaube ghört, sich politisch z engagiere.
Weblink
EVP
Kategorie:Schwiizer Partei
Kategorie:Christdemokratischi Partei
Einwohner
En Iiwohner ischt a Bewohnär von ara Gmaind oder amana Land, wo da gmäldet und i da Iiwohnermäldedatei mit sina Data itrait ischt.
Im Unterschid zu Iiwohner händ Büarger bzw. Schtaatsbüarger bsunderi Rächt und Pflichta. Si dörfid a politischa Wahla mitmacha. Anderersits sid si o wählbar. Aber si sind o verpflichtet, bsunderi Uufgoba im Gmeinwäsa z überneh, z. B. d Übernahm vo me na Schiädsamt.
I historischer Zit händ nu männlichi Erwaxeni als Iiwohner golta. I da hüt vertrauta Bedütig fangt d Verwändig vom Begriff "Iiwohner" i Dörfer vo Südweschtsachsa scho um 1700 dor da flüssend Übergang us Inwohner aa,
altertümlechi Begriff för Iiwohnerin sin Infrau oder Innfrau gsi.
Luag o do
Iiwohnerzahl
Lischta mit unabhängiga Schtaata noch Iiwohnerzahl
Kategorie:Humangeografii
FDP.Die Liberalen
D FDP.Di Liberale (kurz FDP Schwiiz) isch e politischi Partei in dr Schwiiz, wo 2009 dur d Fusion vo dr Freisinnig-Demokratischi Partei (FDP, gründet 1894) und dr Liberale Partei vo dr Schwiiz (LPS, gründet 1913) entstande isch.
Ir Politik steit si mittig-liberal. Im Nationalroot het si 28 Sitz, im Ständeroot 12. Si isch e Bundesrootspartei und het zwei vo siibe Bundesrät: dr Ignazio Cassis im EDA und dr Karin Keller-Sutter im EFD. Parteipräsident isch de Aargauer Ständerat Thierry Burkart. Präsident vo dr FDP-Liberale Fraktion in dr Bundesversammlig (Bundesparlament vo dr Schwiiz) isch dr Neueburger Nationalroot Damien Cottier.
Lueg au
Dr Freisinn in dr Schwiz
Weblink
Offizielli Site vo de FDP
Fuessnoote
Kategorie:Schwiizer Partei
Kategorie:Liberali Partei
Rheintal
Rheintal (alem. Rhiital oder au Rhintl) isch e Bezaichnig vo merere Gebiet am Rhii:
Entlang vom Alperhii i de Kantöö Graubünde und Sanggale (Schwiz), im Füerschtetum Liechteschtai und im Weste vom Bundesland Vorarlbärg (Österriich), mängmol as Alperhiital bezeichnet
s Churer- oder Bündner Rhiital bezaichnet d Region zwüschet em Zämefluss vom Vorder- und Henderrii und de unterschte Bündner Gmainde, de Bündner Herrschaft (Bündnerland = Kanton Graubünde)
s Sanggaller Rhintl bestoht hoptsächlich us em Waalkrais Rhintl und em Waalkrais Wärdebärg
s Obere- und Underi Rhiital, au Under- und Oberland, sind Gebiet im Vorarlbärg
Vogtei Rheintal, vo 1491 bis 1798 e gmeini Herrschaft vo de Alte Eidgenosseschaft
Wahlkrais Rhintl, en Wahlkrais vom Kanton Sanggalle (sit 1. Januar 2003)
Bezirk Rheintal, en ehemolige Bezirk vom Kanton Sanggalle (1803 bis 1831)
Bezirk Oberrheintal, en ehemolige Bezirk vom Kanton Sanggalle (bis 2002)
Bezirk Unterrheintal, en ehemolige Bezirk vom Kanton Sanggalle (bis 2002)
en Wiler im Ortstail Feldbärg vo de Stadt Mille im Markgräflerland
en Abschnitt am Rhii zwüschet de Mündige vo de Nahe und de Mosel
Isoglosse
mini|250px|Ebbe 45.000 Muettersprochler uf 1.400 km², un doch grundlegende dialäktale Unterschiid: E bar Isoglosse vo der färöische Sproch.
E Isoglosse isch e Inne- oder e Ussegränz bime Dialäkt. Diä Gränz scheidet zwei sprochligi Erschiinunge vun enander. Zum Biispiil
Werter, wu s glich beditte: Matte/Wise (= Wiese) oder Atzel/Ägerscht (= Elster)
Ändunge: dr groß Hund / dr großi Hund
Lütunge: Fiirwehr/Füürwehr oder Lüt/Luut (= Laut)
Diä bekannteschte Isoglosse zwische nem „Alemannische im engere Sinn“ un em Schwebische sin
Huus/Hous, Iis/Ejs, Fiir/Fejer (= Feuer), Fleisch/Floisch
Bi dr Ändunge un bi dr Lüt folgt meischtens nit numme ei Wort däre Gränz, sondern alli Werter vu däm Typ, also im letschte Fall geen wie Fleisch/Floisch aü
Geiß/Gois, Eier/Oier usw.
E bekannti Isoglosse isch aü d k/ch-Liniä.
!
K/ch-Linie
D k/ch- Liniä isch eini vu dr wichtigschte Isoglosse im Alemannische. Im Süde vu däre Liniä heißts Chopf, Chilche, starch, mälche, usw.; im Norde drvu sait mer do Kopf, Kirch, stark, mälke, usw.
Diä k/ch-Liniä bildet e Keil mit dr Basis im Süde: Sie kunnt üs em elsässische Sundgaü schregs nach Nordoschte un erreicht im Oberbadische z Opfinge am Tunibärg ihre nerdligschte Punkt. Drno gohts licht Richtung Südoschte dur dr Schwarzwald bis an dr Bodesee bi Radolfzell. Noch em See verlaüft d Gränz zwische dr Schwiz un em Liächtestei uf dr eine un Voradelbärg uf dr andere Sitte.
Der Churer Dialäkt und dr Dialäkt vo Baselstadt sin di einzige Dialäkt südlech vo dere Linie, wo kes ch het, sondern k.
D k/ch-Liniä isch ca. 1887 dur d Erhebunge vum Ditsche Sprochatlas in däre Form festgstellt wore. In dr Zwischezit gits - zum Biispiil im Oberbadische - Ufweichunge an däre Linie - s ch wird unter em hochditsche Iifluss noch Süde druckt. Dr Hubert Klausmann het aber am Afang vu dr 80er Johr Chopf, Chueh usw. noch z Opfinge, Tiänge, Oberrimsinge un z Ebringe feschtgstellt. Aü hit gits no in e baar vu däne Ortschafte elteri un e baar jingeri gueti Dialäktschwätzer, wu Chopf usw. sage.
Literatür
Hubert Klausmann, Die Breisgauer Mundarten. 2 Bänd. Marburg 1985
Lueg z. B. Band 2, Kart 6
Kategorie:Alemannisch
Kategorie:Isoglosse
Domäne (Internet)
E Domain isch e zsämmehängende Teilberich vom hierarchisch ufboute DNS-Namensruum.
E Domain goht vo ihrem Domainname us un umfasst immer di gsamti untergordneti «Baumstruktur» (im Unterschid zuer DNS-Zone. De Name vo nere Domain isch glichzitig au ihre FQDN.
Bischpil: Ge sig di Domain wikipedia.de. Es exischtiere derzue e Hoscht [URL] un di Subdomains intern.wikipedia.de un extern.wikipedia.de un no e Hoscht mail.extern.wikipedia.de. Alli sälli Knote ghöre zuer Domain wikipedia.de.
Die Subdomain extern.wikipedia.de isch e eigeständigi Domain, wo nur de Knote mail.extern.wikipedia.de dezue ghört. Domains unterhalb vo Domains wärde au als Subdomain bezeichnet.
Domains vo dr höchschte Ebeni (z. B. .de) werde au Top-Level-Domains gnennt. Dämentschprächend heiße di Domains zweiter un dritter Ebeni Second- beziehigswis Third-Level-Domains.
Virtuelli Domains verwise nit uf e Hoscht, sondern werde uf e anderi Internet- bzw. Mailadräss umgleitet.
Vo dr IANA sin Domains regischtriert worde, dere Name ma in eigene Dokumentatione verwende darf. E Bischpil drfür isch di Domain example.com. Uf RFC 2606 cha di Begründig für di Reservierig vo sälle Domains igseh wärde. Somit isch example.com für 's Internet e Schtandardusdruck, wie es d' Schtandardfunktion Foo im Beriech vo dr Programmierig isch.
Mitti 2005 sin no DENIC 9 Millionen .de-Domains regischtriert gsi. Noch sällere Regischtrierigsschtell chömme momentan jeds Johr ungfähr e Million .de-Domäne neu drzue.
Lueg au
Lischte vo dr Top-Level-Domain
Domaingrabbing
Weblink
[URL] - Vergabschtell für dütschi Domains [.de]
[URL] - Vergabschtell für öschtrichischi Domains [.at, .co.at, .or.at]
[URL] - Vergabschtell für Schwyzer Domains [.ch, .li]
[URL] - Standarddomain vo dr IANA
Kategorie:Internet
Server
E Server isch e Programm, wo uf d' Kontaktufnahm vom e Client-Programm wartet un noch Kontaktufnahme mit sällem Nochrichte ustuscht.
Bemerkige
Di Kommunikation erfolgt drbii noch em Client-Server-System.
In dr Informationstächnik isch de Gegesatz zuem Client-Server-Prinzip es Peer-to-Peer-Prinzip.
Di Regle, wo 's Format sowie d' Bedütig vo dr zwüsche Server un Client ustuschte Nochrichte bschtimme, nennt me Protokoll.
D' Hardware, wo ei odr mehreri Server druf laufe, bezeichnet me als Hoscht.
Lut Hansen/Neumann, Arbeitshandbuch Wirtschaftsinformatik, 6. Aufl., S. 326 isch e Server au e Rächner, "wo e Serverprogramm druf lauft".
Bischpil
Server, wo 's HTTP-Protokoll implementiere, wärden als HTTP-Server bezeichnet.
De Zuegriff erfolgt übr HTTP-Clients. Näbe nem HTTP-Protokoll gits no witeri sognennti Web-Protokoll wie z. B. HTTPS.
Di bekannteschte interaktive Web-Clients sin zuer Zit dr Internet Explorer un dr Mozilla Firefox, wo alli gängige Web-Protokolle behärrsche.
Server, wo en Protokoll zuer Dateiübertragig implementiere, wärde allgemein als Datei-Server odr File-Server bezeichnet.
Di am hüfigschte verwändete Dateiübertragigsprotokoll sin FTP, SFTP, NFS un SMB/CIFS.
Verfüegbarkeit un Clustering
E Server lauft entweder permanent (daemon mode) odr wird uf Afrag vo me Client gschtartet (vgl. man 4 inetd.conf).
Um d' Usfallsicherheit un Leischtigsfähigkeit z'verbässere könne mehreri Server als Cluster zämmegschaltet wärde. Sälli könne sowohl uf einem als au uf mehrere Hoschts verteilt si.
Gheie ei odr mehreri Server us, so übernämme di no vorhandene Server di Afroge vo dr Clients.
Weiteri Bischpil
Mit Print-Server (Drucker-Server) chönne Benutzer uf entfärnte Drucker drucke.
Mit Timeserver (Zeitserver, Network Time Protocol-Server) chönne si ihri Rächneruhre synchronisiere.
Mailserver (E-Mail-Server) un Newsserver sin für d'Kommunikation do.
Root-Server sin di wichtigschte Nameserver vom Domain Name System.
Uf Spieleserver (Gameserver) chönne mehreri Schpiler gemeinsam odr gegenenand schpile.
Mit eme Streaming-Server cha me z. B. Internetradio usschtrahle.
Datenbankserver verwalte eini odr mehreri Datebanksystem.
vServer sin emulierti Serversystem. Es laufe mehreri vServer uf eim Server.
Webserver sin Serverdienscht, wo 's HTTP-Protokoll uf eme Rächner zuer Verfügig schtelle.
E Proxy-Server schtellt zwüschegschpeicherti Informatione für anderi Computer zuer Verfügig.
E Dateitransferdienscht bzw. File-Transfer-Server ermöglicht d' Übertragig vo Dateie zwüsche Computer. 'S bekannteschti un meischtgnutzti TCP/IP-Protokoll überhaupt isch FTP.
E Dateizuegriffsdienscht bzw. Network-File-System erlaubt 's Bearbeite vo entfärnte Dateie über e Client. Im allgemeine sin au konkurrierendi Zuegriff möglich. Im Gegesatz zue me Dateitransferdienscht wärde nit di gesamten Dateie, sondern nur di uf de Dateie angwändete Operatione un di drzueghörige Date übertrage. Bekannti Dienscht sin z. B. NFS un SMB.
Literatur
Douglas E. Comer: Computernetzwerke und Internets, Pearson Studium, ISBN 3-8273-7023-X
Kategorie:Hardware
Host (Informationstechnik)
Als Hoscht (engl.: Wirt, Gaschtgäber) wird in dr Informationstächnik e Computer im ene Netzwärk bezeichnet, wo eine odr mehreri Server druf betribe wärde.
Fälschlicherwis wärde Hoschts umgangsschprochlich hüfig als Server bezeichnet.
Physische Hoscht (Hardware)
thumb|200px|Hoschts vo dr Wikimedia Foundation
Während in de Vergangeheit Rächner mit überdurchschnittlichem Spicherplatz un schnelle Prozessore igsetzt worde sin, isch d Hardware vo hüt verwändete Hoschts oft uf em Niveau vo durchschnittliche Arbetsplatz-Rächner. Noch obe sin allerdings, wie bisher, keini Gränze gsetzt.
Hoschts laufed in dä Regel permanent. Wägä dem werded Komponentä igsetzt, wo für dä Durbetrib gmacht sind, wie zum Bischpil SCSI- anstatt vo IDE-Festplatte.
Bi leischtigsfähigere Rächner chömme verbesserti Syschtem, z. B. mit mehrere Prozessore, RAID-Syschtem, USV, meh RAM un meh Feschtplattespicher zuem Isatz.
Im Prinzip cha jedä Compi als Hoscht igsetzt werdä. I Rechäzenträ werded Hoschts meischtens im 19"-Format brucht.
Virtuelli Hoscht
Ds Konzept vo Virtuelle Hoscht sind im Grossrächnerberich scho länger im Isatz. Hoschts, wo uf PC basiere, werded erscht igsetzt, sit d Hardware leischtigsfähig gnueg isch, um mehreri Betriebssystems glichzitig uf de Maschine laufe z lah.
Lueg au
Hoscht (Datebankabieter)
Hoscht-Terminal-Prinzip
Großrächner
IBM AS/400, S/390, S/370, S/360
Server
Kategorie:Hardware
Host
Als Host (änglisch "Gaschtgäber") bezeichnet me
in de Medizin e Wirt
in de Informationswirtschaft (IT) e Computer, wo (i.A. aber nit notwändigerwiis) an e Computernetzwärk agschlosse isch un wo ei odr mehreri Serverprogramm druf laufe. Schpezielli Hoschts sin
Abieter vo koschtepflichtige Fachdatenbanke, lueg Hoscht (Datebankabieter)
Rächner, wo Internetdienscht abiete, z. B. Webserver, Mailserver, lueg Hoscht (Informationstächnik)
e Computer, wo Terminals dra ageschlosse sin, lueg Hoscht-Terminal-Prinzip
de Rächner, wo in ere Diräktverbindig (z. B. serielli Verbindig) zue me andere Rächner de Kommunikationspartner darschtellt
e Moderator von ere Radio- odr Fernsehsändig
Serialisierung
Serialisierig isch e Begriff us dr Informatik. Me verschtoht drunter e sequentielli Abbildig vo Objekt uf e externi Darschtelligsform. Zil isch, dass es Objekt persischtent wird.
E Objekt muess immer dann seriell dargschtellt wärde, we me s zuem Bischpil in e Datei schpichere will. Dört cha me Date numme hinterenander (sequentiell) abschpichere. E Objekt cha aber e Huffe Eigeschafte ha un Verwis uf dynamisch alloziierti Spicherberich, so dass me, würd me 's Objekt wie e Variabli eifach in d' Datei schribe, nümme die entschprächende Schpicheradrässe an de Schtelli vo dr Pointer seh würdi. Also müess me alli Date einzeln und nochenand (seriell) us denne Schpicherberich usehole un in e sequentielli Schtruktur bringe. Zuesätzlich bedütet des abr, dass dr Programmierer au drfür sorge muess, dass er drnoch bim Läse no weiss, wo wele Datensatz afangt un wo ner ufhört, will bi dynamisch alloziierte Spicherberich d' Grössi jo nit bschtimmt isch.
Es Ergebnis vo nere Serialisierig isch, dass des Objekt am End als Dateschtrom vorligt, wo denn witerverarbeitet wärde cha, zuem Bischpil in e Datei gschribe oder übers Netzwärk übertrage.
Noch de Serialisierig ligt e Objekt zweimol vor: als externi Darstellig (z. B. als Datei) un im Arbetsschpicher. Wird noch de Serialisierig e Änderig am Objekt im Arbetsschpicher vorgnoh het des kei Uswirkig uf des serialisierti Objekt in de externe Darschtellig.
Persischtenti Objekte chönne in de Regel widr in de Arbeitsschpicher zruckgschribe wärde. Sie unterscheide sich drnoch (bis uf de Zueschtand) nit vo andere Objekte.
S Wort Serialisierig wird au mänggmol fälschlich für e Sequentialisierung verwendet.
Kategorie:Informatik
Nationalrat (Schweiz)
mini|De Nationalrootssaal (Wintersession 2006)
Dr Nationalroot (abgchürzt: NR) isch di gross Chammer vom Schwizer Parlament.
D Wortprotokoll werde sit 1891 im amtliche Bulletin veröffentlicht, sit 1995 äu im Internet uf dr Website vom Parlament.
Wahlverfahre
E Legislaturperiode duret vier Jaar. En Nationalroot oder e Nationalröti wird sit 1919 mittels Proporzwaal (nach äre Volksinitiative igfüert) gwäält. Die Kantön, wo nume ei Vertreter chönet schicke, wäälet mittels Majorzwaal. Früecher (sit 1848) hets pro 20'000 Iwohner 1 Sitz im NR gee, aber sit 1963 feschti 200 Sitz, wo uf de Bevölkerigsateil vo de Kantön verteilt werde.
E Abwaal oder en Usschluss weerend de Legislaturperiode vom ne Mitgliid isch nit müglich.
Sitzzueteilig
Z letscht apasst worde 2023:
Züri: 36
Bärn: 24
Lozern: 9
Uri: 1
Schwyz: 4
Obwalde: 1
Nidwaude: 1
Glaris: 1
Zug: 3
Friiburg: 7
Soledurn: 6
Basel Stadt: 4
Basel Land: 7
Schaffuuse: 2
Appezell Usserode: 1
Appezöll Innerode: 1
Sanggalle: 12
Graubünde: 5
Aargau: 16
Tuurgau: 6
Tessin: 8
Waadt: 19
Wallis: 8
Nöieburg: 4
Gämf: 12
Jura: 2
Sitzverteilig nach Parteie
Noch de Wahle vo 2023:
Schwizerischi Volkspartei (SVP): 62
Sozialdemokratischi Partei vo de Schwiz (SP): 41
D Mitti: 31
FDP.Di Liberale (FDP): 28
Grüeni Partei vo de Schwiz (GPS): 23
Grüenliberali Partei (glp): 10
Evangelischi Volkspartei (EVP): 2
Eidgenössisch-Demokratischi Union (EDU): 2
Mouvement Citoyens Genevois: 2
Christlichsoziali Partei Obwalde (CSP OW): 1
Lega dei Ticinesi: 1
Persone
Lueg Liste der Mitglieder des Schweizer Nationalrats in der 52. Legislaturperiode.
Kompetenze
Dr Vorsitzendi vom Nationalrat isch dr Nationalratspräsident, er wird jedes Jaar noi gwällt. Me seit em ou «Höchste Schwizer». Di beide Chamere National- und Ständerat sind völlig glichwertig: en Beschluss muess vo beide Rät ir gliche Fassig bestätigt werde. Chöi sich d Rät nit nach drü mal einige, muess e Einigungskonferenz iberuefe werde.
National- und Ständerat bilde zeme d Bundesversammlig.
Weblink
d Website vom Parlament
Kategorie:Schwiizer Politik
Kategorie:Gsetzgäbendi Versammlig
Nationalrat
Nationalrat bezaichnet s Parlament oder e Chammer vom Parlament wie au sini Mitglider sälber:
Nationalrat (Österreich), d Abgordnetechammer vom Parlament z Öschtrych
Nationalrat (Schweiz), di grooss Chammer vom Schwizer Parlament
Nationalrat (Namibia), s Oberhuus vom Zweichammereparlament vo de Republik Namibia
Nationalrat der Slowakischen Republik, s Eichammerparlament vo de Slowakei
Lueg au:
Nationalrat der Nationalen Front der DDR, isch s oberste Gremium vo de Nationale Front i de DDR gsii
Vereinter Nationalrat, s Bündnis vo oppositionelle Parteie z Georgien
Nationalrat des haitianischen Voodoo, e Organisation z Haiti